**דוגמאות למאמרים ובלוגים מקצועיים**

מאמר לארגון רדיקל אודות קיצור יום העבודה במשק הישראלי שהתפרסם בעיתון הארץ והגיע לגמר: <https://www.haaretz.co.il/blogs/radical/BLOG-1.9265544>

מאמר לבלייזר אודות ההשפעות הבלתי הפיכות של הקורונה עלינו ועל שוק העבודה: <https://www.ynet.co.il/articles/0,7340,L-5752747,00.html>

מאמר מקצועי אודות סטוריטלינג ובניית מותג בלינקדאין: <https://xtra-mile.co/he/our-blog/brand-storytelling-on-linkedin/>

**דוגמאות לכתיבה באתר Quora:**

מה הטיפ הכי טוב שלך למי שעובד/ת מהבית: <https://bit.ly/3x5YFve>

מה הוא הכישרון היחיד, שאם יש לך אותו, הוא משנה את חייך? <https://bit.ly/3f3faBR>

מה הצלחת להבין מהסרט מטריקס? <https://bit.ly/3iWGNO8>

מהי הדרך הטובה ביותר ללמוד שפה חדשה מבלי לחיות במקום בו דוברים את השפה? <https://bit.ly/3rAEJiI>

**דוגמאות לכתיבה בפייסבוק:**

מדוע חשוב לקרוא ספרים: <https://www.facebook.com/SharonZaks/posts/10224389574741245>

מדוע חשוב להציב יעדים לשנה החדשה: <https://www.facebook.com/SharonZaks/posts/10224369325035015>

איך בונים אסטרטגיית צריכת תוכן מותאמת אישית: <https://www.facebook.com/SharonZaks/posts/10224333417457348>

ביקורת ספר: חוכמת האדישות \ מארק מנסון: <https://www.facebook.com/SharonZaks/posts/10224312519014900>

נפלאות העולם של 1991: <https://www.facebook.com/SharonZaks/posts/10223795071919046>

נוודות דיגיטלית כדרך לחיסכון אגרסיבי עבור צעירים: <https://www.facebook.com/SharonZaks/posts/10223639316145249>

**פוסטים לסושיאל לדוגמא – חברת אקסטרה מייל**

**שיווק מבוסס קול**

דור ה-Y וה-Z נוטים להשתמש בחיפוש קולי בצורה טבעית ואינטואיטיבית: הם מבקשים עזרה מ-Siri כשהם עורכים מחקר, מדברים עם Google Voice כשהם מריצים חיפוש, מבקשים מאלכסה להשמיע את האלבום האהוב עליהם כשהם מכינים קפה, ומנווטים למשרד באמצעות מתן פקודות קוליות לווייז. כיום ניתן להשתמש בפקודות קוליות בצורה נוחה ומובנית כמעט מכל מכשיר.

מערכות החיפוש הקולי, הבנת הדיבור והטונציה הולכות ומשתכללות במהירות, ומשתלבות במגוון רחב של שירותים דיגיטליים: מנועי חיפוש, עוזרות קוליות, אפליקציות לניהול פתקים, ניווט ועוד.

חברות שיווק רבות כבר מתחילות לבצע אופטימיזצית SEO רחבה ומחקר ביטויי מפתח קוליים, במטרה לתת מענה ענייני לשאילתות שיבצעו גולשים באמצעות חיפוש קולי.

אנחנו צופים שאחת המגמות הבולטות של עולם השיווק ב-2021 יהיו שיווק מבוסס חיפוש קולי. בואו להכין את הארגון שלכם לעולם ה-Voice Search Marketing עם שלושה טיפים ממוקדים ויעילים מאת ניל פטאל:

קישור לפוסט: <https://bit.ly/2WsbyDd>

**כתיבה מבוססת בינה מלאכותית**

ביוני 2020, מיקרוסופט ו- OpenAI, מעבדת מחקר בתחום הבינה המלאכותית (שבין מייסדיה נמנה אילון מאסק), השיקו אלגוריתם מחולל טקסטים מבוססי בינה מלאכותית בשם GPT-3, שמסוגל ליצור טקסטים דומים להפליא לטקסטים שיצרו בני אדם.

איך מערכת ה-GPD-3 עובדת? מכניסים את מילות המפתח הרצויות, והמערכת סוקרת כמעט טריליון מילים מגוגל ומספרים דיגיטליים, ומזהה תבניות מילוליות, מסרים ופיסות מידע שחוזרות על עצמן, מאינספור אתרים. לאחר מכן היא משתמשת בתבניות כדי ליצור טקסטים חדשים בהתאם לבקשתכם: בלוגים, מאמרים, אימיילים, ציוצים, פוסטים, ואפילו פואמות.

מערכת ה-GPT-3 מונעת ע"י ביג-דאטה ומודלים משוכללים של למידת מכונה. לדברי רנה דירסטה, מנהלת במחקר במכון Internet Observatory של אוניברסיטת סטנפורד, למערכת יש יכולת מוצלחת להדהים ליצור טקסטים שנראים כאילו נכתבו ע"י בני אדם. כמה מוצלחת? בוט מבוסס GPT-3 הצליח לנהל דו שיח עם גולשי Reddit במשך שבועות – מבלי שעלו עליו.

אנחנו מאמינים שב-2021 יותר ויותר ארגונים יתחילו להשתמש במערכת ה-GPT-3 כדי ליצור תכנים, בלוגים, מאמרים – ואולי אפילו שירה 😊

צפו בהתכתבות קצרה בין אדם אמיתי לבוט מסוג GPT3:

קישור לפוסט: <https://bit.ly/373lvcd>

**שיווק מבוסס נוסטלגיה**

לנוסטלגיה יש כוח מהפנט: היא מרימה את מצב הרוח שלנו ומעניקה לנו תחושת משמעות וביטחון עצמי. אנחנו כמהים לחזור ל"זמנים הטובים" – ולו לרגע אחד.

שיווק נוסטלגי הוא אסטרטגיה שמשווקת את המותג באמצעות סיפור מרגש שמתייחס אל אירועים וזיכרונות מהעבר, במטרה ליצור אצלנו תחושות של חיבה, ביטחון, נחמה או התרגשות, כדי לגרום לנו לרכוש בהווה, ובכך אולי לשפר את העתיד.

ויש לכך סימוכין: מחקר שפורסם ב-2014 בכתב העת Journal of Consumer Research, הראה שאנשים שהתבקשו לחשוב על זיכרונות נוסטלגיים הביעו נכונות גבוהה יותר לשלם.

2020 הייתה שנה כאוטית, שנה של משברים ואי וודאות ממושכת. אנחנו כמהים לחזור לאזור הנוחות שלנו, לעולם שלפני הקורונה.

עבור רבים מאיתנו תמונות מבתי קפה, מסיבות, מפגשים חברתיים, טיולים, וישיבות משרד כבר הפכו לנוסטלגיה! 😊

לכן טרנד השיווק הנוסטלגי יתחזק ב-2021 – גם בעולמות ה-B2C וגם בעולמות ה-B2B.

הנה דוגמא לאיך מיקרוסופט השתמשה בשיווק נוסטלגי כדי לקדם את דפדפן ה-Internet Explorer שלה: <https://youtu.be/qkM6RJf15cg>

קישור לפוסט: <https://bit.ly/3x8xnUP>

**קהילות פנים ארגוניות**

20% מהאוכלוסייה בארץ הם אנשים עם מוגבלות. מעל שני מיליון הורים, בני משפחה ומטפלים מסייעים להם על בסיס יומיומי – פיזית, רגשית וכלכלית.

אף על פי שבשנים האחרונות גברה המודעות והשתתפות של אנשים עם מוגבלות במרחבים הציבוריים, במגזר העסקי יש מקום רב לשיפור.

ולכן, יצרנו ביחד עם ארגון ג'וינט מעבר למוגבלויות, וארגון ציונות 2000, את AbiliTeam – תוכנית אסטרטגית וטקטית שמלווה ארגונים ביצירת קהילת עובדים פנים ארגונית שתומכת ומקדמת עובדים עם מוגבלות ובני משפחותיהם במגוון דרכים: הגברת המודעות לנושא, שיפור הליכי הגיוס וה-Onboarding, שדרוג חווית ה-Caregivers בארגון, התאמת השירותים והמוצרים ועוד.

הקהילות הפנים ארגוניות ש-AbiliTeam בונה מורכבות ממנעד רחב של אנשים מהארגון ומחוצה לו: הורים, בני משפחה, מנהלים, מגייסים, מתנדבים ועוד. קראו עוד על פרויקט AbiliTeam שיצרנו: <https://xtra-mile.co/he/abiliteam/>

קישור לפוסט: <https://bit.ly/3yafCpF>

**פוסטים לדוגמא – חברת Lucky4U**

**יום המאבק באלימות נגד נשים**

היום אנחנו מציינים את יום המאבק הבינלאומי באלימות נגד נשים.

הנתונים שמפורסמים ע"י האו"ם, ארגונים בינלאומיים ומכוני המחקר של הכנסת מדאיגים, ומעידים על כך שמדובר בתופעה כלל עולמית נרחבת. נשים חשופות לאלימות ולאיומים רבים במרחב הציבורי והפרטי: לא רק אלימות פיזית אלא גם אלימות מילולית, כלכלית וחברתית, לעיתים קרובות מתמשכת: החל בהטרדות מיניות ברחוב ובמקום העבודה, ועד להתעללות יומיומית מבעל מכה. רבות מהן נמנעות מלהתלונן עקב חוסר מודעות, חוסר אמון במערכת או מחשש לחייהן.

מדובר בנשים, באחיות ובסבתות שלנו: אלו שמביאות אותנו לעולם, שעומדות לצידנו ושאוהבות אותנו. זה יכול לקרות לכל אחת ואחת מהן: הסטטיסטיקה אינה משקרת.

רק השנה היינו עדים ל-21 מקרי רצח של נשים בארץ. כל מקרה כזה הוא מחריד, מזעזע ושובר עולמות.

חובתנו כחברה שמתנגדת לאלימות, שמקדשת את החיים ואת הזכות לביטחון, להתגייס ולפעול כדי להגן על נשים: זה כולל את המשטרה, בתי המשפט, ארגוני החברה האזרחית וגם אותנו האזרחים, שחייבים להתערב ולדווח בשעת מצוקה.

כבעל אוהב וכאב לבת צעירה, אני רואה בזה מחויבות אישית ועמוקה, שתהפוך את החברה שלנו לצודקת יותר, מוסרית יותר וחזקה יותר.

**משבר מנהיגות**

מדינת ישראל עומדת זה זמן מה בפני משבר מנהיגותי שלא נראה כמותו כבר עשרות שנים. פרשיות שחיתות מכתימות את הפוליטיקה שלנו מכל עבר, ונדמה שהקברניטים של מדינת ישראל איבדו את המצפן שלהם, כמו כן את המצפון.

אנחנו יודעים שאתם, אזרחי מדינת ישראל, משוועים למנהיגות אחרת: מנהיגות ישרה, אחרית, הגונה ומקצועית, ששמה קודם כל ולפני הכל את האינטרס הלאומי הרחב, ולא את האינטרס הפוליטי הצר.

פנינו לעתיד. בימים אלו אנחנו בונים את התשתית האנושית והכלכלית שתהווה את הבסיס למפלגה שתחליף את השלטון הנוכחי. המפלגה תהווה בית אמיתי לכל ישראל שרוצה לשמר את העוצמה המדינית והכלכלית של מדינת ישראל, אך גם להחזיר את עקרונות חברת המופת, מדינת הרווחה והדאגה לחלש. אנחנו מגייסים את מיטב יכולתנו ומשאבנו כדי לצאת לדרך חדשה, רעננה ונמרצת למען עתידה של מדינת ישראל.

ביחד נוכל לשנות את הדרך שבה דברים מתנהלים במדינה הזאת. נחזיר אותה למסלול של ביטחון, אחריות ומקצועיות – כפי שהיה לא כל כך מזמן.

בואו להיות שותפים לדרך שתחזיר לנו, אזרחי ישראל, את המנהיגות שאנחנו ראויים לה.

**השקת הספר החדש של XXXXXXX**

לפני כעשור כתבתי את הספר "XXXXXXXXXX" שבו סיפרתי על השירות הצבאי שלי, בין היתר כראש אמ"ן, מפקד סיירת מטכ"ל ורמטכ"ל. הבאתי לכם ממקור ראשון את החוויות, המתחים, הלבטים והאתגרים שהיו לי במוקד קבלת ההחלטות והעשייה הביטחונית.

הצגתי את השקפת עולמי בנוגע לסכסוך הישראלי פלסטיני, והצגתי את התהליכים המסוכנים שמאיימים על המפעל הציוני שלנו. אחרי עשור שלם, אני חש כי הגיע הזמן להוסיף כמה פרקים חדשים.

החוויות המטלטלות שעברה מדינת ישראל בעשור האחרון ראויות לניתוח מעמיק ולחשיבה מחודשת. בתור מי שהיה שר ביטחון, חבר קבינט ופיקד על מבצע 'צוק איתן', אני רוצה להביא לכם, הציבור הישראלי, את הסיפור שעדיין לא סופר.

בואו לקרוא על הכניסה המחודשת שלי לפוליטיקה, ועל התהליך האישי שעברתי שהוביל אותי להתפטר מהממשלה, ולהגן על הערכים והעקרונות שהצבתי לעצמי מאז שהייתי חייל צעיר. בואו לשמוע על הדרך בה נתגלו לי פרשיות השחיתות שמטילות צל על הקואליציה.

בואו להבין מדוע הקמתי את עמותת XXXXXXXXX – ועל ההתמודדות העתידית על ההנהגה הלאומית.

אתם כבר מכירים אותי, אני לא עושה הנחות לאף אחד: לא לקבינט, לא למי שהיה מעורב בפרשיית הצוללות, לא לאובדן ההרתעה אל מול החמאס.

אני מזמין אתכם לשמוע את הזווית הייחודית שלי, מלב מוקד קבלת ההחלטות הסוער. בואו לקרוא כיצד מתווים מנהיגות אחרת: אמיצה, בעלת חזון, ישרה, ומנוסה. מעל לכל – מנהיגות ששמה לפני הכל את האינטרס הלאומי.

**תחילת שנת הלימודים**

ילדים, הורים יקרים וכל מי שתחום החינוך בארץ חשוב לו – אתם חייבים להמשיך לקרוא.

מערכת החינוך היא גורם חשוב ומהותי לעיצוב אישיותם של ילדינו כאזרחים ערכיים, אכפתיים ותורמים – אזרחים שלוקחים אחריות על חייהם, על הסביבה ועל המדינה.

היא המקום הראשון בו הם נחשפים לאנשים, מגזרים ודעות שונות. היא המקום הראשון בו הם לומדים את ערכי הדמוקרטיה, היהדות והציונות.

אחד התפקידים החשובים של בית הספר הוא להכין את הילדים לחיים במאה ה-21, להיקף המידע ההולך וגדל בקצב מסחרר ולחדשנות הטכנולוגית הבלתי פוסקת.

**הגיע הזמן להחזיר את החינוך במדינת ישראל לראש סדרי העדיפויות.**

ביום ראשון הקרוב יתחילו מאות אלפי ילדים ונערים את שנת הלימודים בבתי הספר ובגנים. אני מאחל לכל התלמידים וההורים שנת לימודים פורייה ומוצלחת, ומהנה.

זכרו: הדואג לימים זורע חיטים, הדואג לשנים נוטע עצים, הדואג לדורות מחנך אנשים.

חג חינוך שמח!

**על הדבש ועל העוקץ**

חברות וחברים, תומכים יקרים, וכל עם ישראל – שתהיה לכולנו שנה טובה!

בהתאם למסורת היהודית, אני רוצה לחלוק איתכם משל קטן על הדבש ועל העוקץ:

מדינת ישראל היא אי של יציבות במזרח תיכון סוער ורב תהפוכות, והיא דגם לחיקוי ברחבי העולם בזכות הנכס הטוב ביותר שלנו: הראש והלב. זה הדבש.

אבל לצד הדבש, ישנו גם עוקץ: עוצמתו של צה"ל וחוסנה של החברה הישראלית מאותגרות על ידי גורמים פנימיים וחיצוניים המבקשים לאיים עלינו, לפלג אותנו ואף לפגוע בנו. זהו העוקץ.

מוטל עלינו לחיות עם הדבש ועם העוקץ: עלינו לקבל את החוזקות וההצלחות הכבירות, לצד האתגרים והמכשולים, ולהתמודד עמם.

נוכל לעמוד באתגרים רק אם נשלב כוחות, ונפעל ביחד באחריות, בשיקול דעת, בתבונה ובקור רוח.

עכשיו זה הזמן לטעום את פירות ההצלחה ואת הדבש – עכשיו זה הזמן לזכור, להיזכר ולספק כמה הצלחנו כאומה, וכמה רחוק הגענו.

שנה טובה לכל עם ישראל – בארץ ובתפוצות. מי ייתן ותהיה זו שנת פריחה, עשייה ושגשוג, שנת בריאות והצלחה, שנת שלום וביטחון.

**14 שנים למותה של נעמי שמר***"בחוף אילת או אל-עריש*

*סרדין קטן פגש כריש*

*פוגשים כריש כחום היום*

*אז מה אומרים? אומרים "שלום".*

היום אנחנו מציינים 14 שנים ללא נעמי שמר, המשוררת הלאומית, והפזמונאית שליוותה את חיינו במשך עשורים. נעמי שמר הותירה אחריה מורשת של שירים, כתבי יד והמנונים שעיצבו את הזהות הלאומית של מדינת ישראל, והיוו פסקול לדורות רבים של ישראלים.

נעמי לא היססה לקבל ולהעניק השראה למשוררים ואמנים ישראלים רבים. השיר ירושלים של זהב, שבוצע בפעם הראשונה זמן קצר לפני כניסת צה"ל לעיר העתיקה, בישר את תחילתו של רנסנס ישראלי תרבותי, שנמשך עד היום.

שיריה של נעמי הם נכסי צאן ברזל למורשת הישראלית, ועלינו להמשיך לשיר אותם לילדינו, לנכדינו, ולדורות הבאים.